מהדרקונים הצעירים השתתפו בן סגל, שניצח שני קרבות אך בסוף לא הגיע לגמר, אליה חזני ונעמי עמיחי, שתיהן נצחו קרב אחד.
הזכיות של ספורטאי מועדון “דרקון הזהב – אומנויות לחימה (ע”ר)”, שפועל לקידום ענף הטאקוונדו האולימפי באשדוד ובסביבה, ממלאות בגאווה את העיר ומביאות התרגשות גדולה לתלמידים ולמשפחותיהם.
מנהל דרקון הזהב, שהינו גם המאמן הראשי של המועדון, דמיאן מינה (סבום-נים), עוסק, בין היתר, בהדרכת נבחרת אשדוד בטאקוונדו ובהכשרתם של מדריכים וספורטאים שעתידים להוביל את הדור הבא של לוחמים.
דמיאן מספר ש-"טאקוונדו" הינה אומנות לחימה המשלבת מסורת, מדע וערכים אשר מוכרת גם כענף ספורט אולימפי רשמי".
הטאקוונדו מתפתח בקצב מהיר ובמיוחד בעיר אשדוד בה המתאמנים ממועדון דרקון הזהב מתאמנים במסגרת המתנ”סים ובתי הספר.
כיום פעילות המועדון מתקיימת במעל 15 סניפים באשדוד. דמיאן מוסיף "כי אליפויות כאלו תורמות רבות לקידומו של ענף הטאקוונדו בישראל ומבקש להודות באופן אישי לצפריר קוממי על ארגון התחרות ולספורטאים שעושים מאמצים רבים באימונים במהלך כל העונה כדי להגיע לרמה קרבית גבוהה".
אמיליאנו מינה, שהינו מאמן אשר תורם רבות לפופולריות של הטאקוונדו במיוחד בקרב ילדים ובני נוער, מספר שרמת הספורטאים בענף הטאקוונדו עלתה ברמה ניכרת ויחד איתה, כמות התלמידים הולכת וגדלה בכל שנה.
המדריך מוטי בניטה, שמשמש כעוזר מאמן נבחרת המועדון לצידו של דמיאן, מציין שהתחרות הייתה מאורגנת ברמה גבוהה ושימוש בציוד האלקטרוני המשוכלל הוא דבר חדש לחלק מהתלמידים הצעירים שהצטרפו לנבחרת השנה.
דמיאן מינה ומר סידני ארוס, יו”ר המועדון, מבקשים להודות לעריית אשדוד ולרשות הספורט על תמיכתן המתמדת לאורך השנים, לחברה למתנ”סים שעובדת איתנו בשיתוף פעולה כבר מעל עשור, להורי הספורטאים המלווים והתומכים, ולספורטאים היקרים עצמם על ההתמדה, הנחישות ועל ההישגים.